দীৰ্ঘদিন ধৰি অসম প্ৰদেশ কংগ্ৰেছৰ তত্ত্বাৱধায়কৰূপে দায়িত লাভ কৰি অহা জ্যেষ্ঠ কংগ্ৰেছ নেতা চি পি যোশীক অসমৰ দায়িত্বৰ পৰা অব্যাহতি দিয়া হৈছে। তেওঁৰ ঠাইত নতুনকৈ দায়িত্ব দিয়া হৈছে হৰিশ ৰাৱতক।
এই কথা নিখিল ভাৰত কংগ্ৰেছ কমিটীৰ এটা সূত্ৰত প্ৰকাশ। কংগ্ৰেছ দলটোৰ সভাপতি ৰাহুল গান্ধীয়ে ১৭ জুলাইত এই সিদ্ধান্ত লোৱা বুলি জানিব পৰা গৈছে।
হৰিশ ৰাৱত হ'ল যোৱা বছৰৰ বিধানসভা নিৰ্বাচনত কংগ্ৰেছৰ হাতৰ পৰা বিজেপিলৈ যোৱা ৰাজ্য উত্তৰাখণ্ডৰ প্ৰাক্তন মুখ্য মন্ত্ৰী। তেওঁ প্ৰাক্তন সাংসদ তথা কেন্দ্ৰীয় মন্ত্ৰীও আছিল।
আনহাতে দলটোৰ সভাপতি ৰাহুল গান্ধীয়ে কংগ্ৰেছ ৱৰ্কিং কমিটীত অসমৰ প্ৰাক্তন মুখ্য মন্ত্ৰী তৰুণ গগৈক সদস্য হিচাপে অন্তৰ্ভুক্ত কৰা হৈছে। লগতে তেওঁৰ সাংসদ পুতেক গৌৰৱ গগৈক invitee হিচাপে স্থান লাভ কৰিছে। এই মৰ্য্যাদা পোৱা তেওঁ হ'ল কনিষ্ঠতম ব্যক্তি।
আগন্তুক লোকসভা নিৰ্বাচনৰ প্ৰাক মুহূৰ্তত প্ৰদেশ কংগ্ৰেছৰ ক্ষেত্ৰত হোৱা এই বৃহৎ পৰিৱৰ্তনে বিশেষ তাৎপৰ্য্য বহন কৰা বুলি ৰাজনৈতিক বিশ্লেষকসকলে মত আগ বঢ়াইছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
